|  |  |  |
| --- | --- | --- |
|  |  |  |



**Међународни студентски округли сто “Ехо грађанског рата у Босни и Херцеговини: прошлост и садашњост”**

Москва-Бања Лука, 7. децембар 2021. године

Поштоване колеге,

Ове године обележавамо двадесет и шесту годишњицу потписивања Дејтонског мировног споразума, којим је окончан један од најкрвавијих ратова у Европи после Другог светског рата. Сукоб који је животе многих људи поделио на пре и после, и даље остаје страшна страница у историји свих народа бивше Југославије.

Ипак, и поред три деценије живота у миру, проблеми и питања која нису била решена преговорима, стално испливавају на површину. Пристрасан однос одређеног броја међународних актера према једној од супростављених страна доводи до дисбаланса снага у региону и заоштравања међуетничких противречности.

Међутим, извештаји независних међународних комисија о догађајима у Сребреници и Сарајеву 90-их година 20. века, који су објављени у лето, побијају наратив који се, прије свега, усталио на западу, а односи се на кривце и размере трагедије. Штавише, све интензивнији напади на српску страну и поновно заоштравање ситуације у региону показују да поновна процена и преиспитивање тих догађаја још увек није завршено.

Балкански Клуб НСО МГИМО заједно са Републичким центром за истраживање рата, ратних злочина и тражење несталих лица Владе Републике Српске организује међународни студентски округли сто “Ехо грађанског рата у Босни и Херцеговини: прошлост и садашњост”, који ће на својим дигиталним платформама испратити Фонд за подршку јавној дипломатији А.М. Горчакова.

На округлом столу ће бити одржана два панела: стручни панел и студентски панел. На стручном панелу ће учествовати еминентни стручњаци:

Са српске стране:

1. **Владислав Јовановић**, бивши министар спољних послова Југославије (онлајн)
2. **Милорад Којић** - директор Републичког центра за истраживање рата, ратних злочина и тражење несталих лица Владе Републике Српске
3. **Душан Павловић** - начелник Одељења за истраживање, документовање и меморијализацију Републичког центра за истраживање рата, ратних злочина и тражење несталих лица Владе Републике Српске
4. **Виктор Безрученко** - потпредсједник и члан Сарајевске комисије, стручњак за војна питања са великим искуством рада у мисијама УН широм свијета, укључујући и Босну и Херцеговину, и дугогодишњи војни експерт Међународног кривичног суда УН за бившу Југославију.

Са руске стране:

1. **Елена Јурјевна Гускова** - руководилац Центра за проучавање савремене балканске кризе Института за славистику Руске академије наука;
2. **Георгије Николајевич Енгелхардт** - научни сарадник Одељења за савремену историју земаља Централне и Југоисточне Европе Института за славистику Руске академије наука;
3. **Јевгениј Михајлович Кожокин** - професор Катедре за међународне односе и спољну политику Русије на Факултету за међународне односе МГИМО, декан Факултета за међународне односе и иностране регионалне студије Руског државног универзитета за хуманистичке науке, доктор историјских наука;
4. **Олег Бондаренко** - оснивач и уредник портала Балканист.

Распоред излагања на студентском панелу ће бити одређен на основу резултата конкурса теза студентских радова. Заинтересованим за учешће у Међународном студентском округлом столу «Ехо грађанског рата у Босни и Херцеговини: прошлост и садашњост» предлажу се следеће теме за учешће на конкурс:

1. "Студија случаја (case study): исламизација Европе према босанском моделу";
2. "Порицање правде и послијератни међугенерацијски (трансгенерацијски) пренос ратних траума: примјер босанских Срба ";
3. ”Ревизија историје: случај страдања Срба у Сарајеву и региону Сребренице током грађанског рата у БиХ 1992-1995.“
4. ”Демонизација ”непријатеља“ ради ревизије историје с циљем остваривања геополитичких интереса кроз пример демонизације Срба током грађанског рата у БиХ 1992-1995: случај Сребренице“
5. ”Мировни напори Русије током грађанског рата у БиХ 1992-1995. као фактор стабилизације у региону "
6. ”Последице грађанског рата 1992-1995. у БиХ као фактор политичких и правних контрадикција у региону у данашње време"
7. "Економска сарадња Србије, Републике Српске у оквиру БиХ и Русије као основа за послијератну стабилизацију у БиХ"
8. ”Етничке и демографске последице рата 1992-1995 у БиХ"

**Важне информације о округлом столу**

**Датум:** 7. децембар 2021.

**Формат округлог стола:** МГИМО/онлајн-Zoom.

**Учесници:** студенти основних и постдипломских студија,

млади научници.

**Време трајања излагања:** 7-10 минута.

**Радни језици:** руски, српски (са синхроним преводом).

**Формат пријаве за учешће на конкурсу:** фајл MS Word (.doc / .docx).

|  |  |
| --- | --- |
| Презиме |  |
| Име |  |
| Средње име (\*опционо) |  |
| Институција (универзитет, институт, друго) — пуни назив |  |
| Одсек (факултет, институт) |  |
| Позиција (студент основних, студент постдипломских студија, друго) |  |
| Држава |  |
| Контакт телефон |  |
| Е-мејл адреса |  |
| Тема рада |  |
| Тезе рада |  |

Пријаве за учешће на конкурсу послати до 30. новембра 2021. године на е-мејл адресу Балканског Клуба МГИМО rosbalkanclub@gmail.com. Ако имате било каква питања, можете писати на исту е-мејл адресу или у групи Балканског Клуба на друштвеној мрежи Вконтакте [vk.com/rosbalkanclub.](http://vk.com/rosbalkanclub)

**Додатни материјали за припремање излагања на округлом столу**

Материјали, везани за рад Независне међународне комисије за истраживање страдања Срба у Сарајеву 1991-1995. године:

* Званични сајт Независне међународне комисије за истраживање страдања Срба у Сарајеву 1991-1995. године: https://www.incomfis-sarajevo.org/
* Општи закључци званичног извештаја на неколико језика (српском, руском, енглеском, иврите, француском и италијанском): https://www.incomfis-sarajevo.org/conclusions/
* Званични извештај Независне међународне комисије за истраживање страдања Срба у Сарајеву 1991-1995. године (на српском, руском и енглеском): https://www.incomfis-sarajevo.org/report/
* Карта ратних логора: https://www.incomfis-sarajevo.org/mapping/
* Документарни филм “Сараjевски Срби, нестали народ”:
  + Епизода 1. Интервју са Рафаелом Израили, председником комисије:  
    <https://www.youtube.com/watch?v=8DVphdB-qOA>
  + Епизода 2. Интервју са Виктором Безрученком, потпредседником комисије:  
    <https://www.youtube.com/watch?v=9aBC0o0olmw>
  + Епизода 3. Интервју са Дарком Танасковићем, чланом комисије:  
    <https://www.rtrs.tv/av/pusti.php?id=97274>
  + Епизода 4. Интервју с Лоренсом Арманом Френчем, чланом комисије:  
    <https://www.youtube.com/watch?v=s_tt7mhGP_8>
  + Епизода 5. Интервју са Патриком Бариотом, чланом комисије:  
    https://www.youtube.com/watch?v=dBx7K0eTOD0

Материали, везани за рад Независне међународне комисије за истраживање страдања свих народа у Сребреничкој регији 1992-1995. године за писање радова за учешће на конкурсу:

* Званични сајт Независне међународне комисије за истраживање страдања свих народа у Сребреничкој регији 1992-1995. године: <https://incomfis-srebrenica.org/>
* Општи закључци званичног извештаја: <https://incomfis-srebrenica.org/conclusions/>
* Званични извештај Независне међународне комисије за истраживање страдања свих народа у Сребреничкој регији 1992-1995. године: <https://incomfis-srebrenica.org/report/>
* Карта места страдања и убијања српског становништва (цивила, дежурних стражара у селу и војника) и разарања њихових насеља 1992-1995.: https://incomfis-srebrenica.org/mapping/